**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS ŠVIETIMO ĮSTAIGOSE TAIKOMŲ PRIEŠMOKYKLINIO UGDYMO ORGANIZAVIMO MODELIŲ PATVIRTINIMO**

2020 m. rugpjūčio 20 d. Nr. 34-474

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 8 straipsniu, Priešmokyklinio ugdymo tvarkos aprašo, patvirtinto Lietuvos Respublikos švietimo, mokslo ir sporto ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“, 7.1 papunkčiu, Lazdijų rajono savivaldybės taryba nusprendžia:

1. Patvirtinti Lazdijų rajono savivaldybės švietimo įstaigose taikomus priešmokyklinio ugdymo organizavimo modelius (pridedama).

2. Pripažinti netekusiu galios Lazdijų rajono savivaldybės tarybos 2015 m. vasario 23 d. sprendimą Nr. [5TS-1442](http://dvs.lazdijai.lt:8008/document/34626) „Dėl Lazdijų rajono savivaldybės švietimo įstaigose taikomų priešmokyklinio ugdymo organizavimo modelių patvirtinimo“ su visais pakeitimais ir papildymais.

Savivaldybės merė Ausma Miškinienė

Asta Zablackienė, tel. 8 612 97 406

|  |
| --- |
| PATVIRTINTA  Lazdijų rajono savivaldybės tarybos  2020 m. d.  sprendimu Nr. 5TS- |

**LAZDIJŲ RAJONO SAVIVALDYBĖS ŠVIETIMO ĮSTAIGOSE TAIKOMI PRIEŠMOKYKLINIO UGDYMO ORGANIZAVIMO MODELIAI**

1. Priešmokyklinio ugdymo organizavimo forma – priešmokyklinio ugdymo grupė. Priešmokyklinio ugdymo grupės veiklos ypatumų visuma – ugdymo vieta, trukmė, teikiamos paslaugos vaikui (švietimo pagalba ir kita), ugdomoji kalba, mokytojų (priešmokyklinio ugdymo, ikimokyklinio ugdymo) ir kitų specialistų, dirbančių priešmokyklinio ugdymo grupėje, skaičius – yra vadinama priešmokyklinio ugdymo organizavimo modeliu (toliau – modelis). Lazdijų rajono savivaldybės švietimo įstaigose taikomi 7 modeliai.

2. *I modelis.* Priešmokyklinio ugdymo grupė, kurios veiklos trukmė – 4 val. per dieną:

2.1. grupės formavimo vieta – bendrojo ugdymo mokykla, ikimokyklinio ugdymo mokykla, ikimokyklinio ugdymo skyrius, pradinio ugdymo skyrius, pagrindinio ugdymo skyrius, daugiafunkcis centras;

2.2. vaikų skaičius grupėje:

2.2.1. minimalus – 10;

2.2.2. maksimalus– 20;

2.3. priešmokyklinio ugdymo trukmė – vieneri metai, programos įgyvendinimo minimali trukmė – 640 valandų;

2.4. vaikų atostogos organizuojamos pagal bendrojo ugdymo mokykloms nustatytą mokinių atostogų laiką;

2.5. grupėje dirba 2 darbuotojai: priešmokyklinio ugdymo mokytojas ir priešmokyklinio ugdymo mokytojo padėjėjas (auklėtojo padėjėjas). Ugdymo procesas yra vientisas, neskaidomas į atskiras sritis (atskirus dalykus) ir vyksta integruotai visą modelyje nustatytą laiką;

2.6. ugdomoji kalba – lietuvių;

2.7. pagal poreikį vaikams teikiama logopedo, specialiojo pedagogo, psichologo, socialinio pedagogo pagalba.

3. *II modelis.* Jungtinė mišraus amžiaus vaikų ugdymo grupė (toliau – jungtinė grupė), kurios veiklos trukmė – 4 val. per dieną:

3.1. jungtinės grupės formavimo vieta – kaimo teritorijoje esanti bendrojo ugdymo mokykla, ikimokyklinio ugdymo mokykla, ikimokyklinio ugdymo skyrius, pradinio ugdymo skyrius, pagrindinio ugdymo skyrius, daugiafunkcis centras;

3.2. šis ugdymo organizavimo modelis taikomas, kai vietovėje yra mažiau nei 10 priešmokyklinio amžiaus vaikų. Priešmokyklinio ugdymo grupė jungiama su ikimokyklinio ugdymo grupe. Jungtinėje grupėje vykdomos priešmokyklinio ir ikimokyklinio ugdymo programos, ugdomi priešmokyklinio amžiaus vaikai (6 m.) su ikimokyklinio amžiaus vaikais (3, 4, 5 m.);

3.3. vaikų skaičius grupėje:

3.3.1. minimalus – 10;

3.3.2. maksimalus – 20;

3.4. priešmokyklinio ugdymo trukmė – vieneri metai, programos įgyvendinimo minimali trukmė – 640 valandų;

3.5. vaikų atostogos organizuojamos pagal bendrojo ugdymo mokykloms nustatytą mokinių atostogų laiką;

3.6. jungtinėje grupėje dirba 2 darbuotojai. Jungtinė grupė, kurioje vaikų, ugdomų pagal priešmokyklinio ugdymo programą, yra pusė arba daugiau, vadinama priešmokyklinio ugdymo grupe ir joje dirba priešmokyklinio ugdymo mokytojas ir priešmokyklinio ugdymo mokytojo padėjėjas (auklėtojo padėjėjas). Jungtinė grupė, kurioje vaikų, ugdomų pagal ikimokyklinio ugdymo programą, yra daugiau nei pusė, vadinama ikimokyklinio ugdymo grupe, joje dirba ikimokyklinio ugdymo mokytojas ir ikimokyklinio ugdymo mokytojo padėjėjas (auklėtojo padėjėjas). Pasirinkus šį modelį, grupės pedagogas diferencijuoja ugdymo procesą ir pritaiko skirtingo amžiaus vaikams, vykdydamas priešmokyklinio ir ikimokyklinio ugdymo programas;

3.7. ugdomoji kalba – lietuvių;

3.8. pagal poreikį vaikams teikiama logopedo, specialiojo pedagogo, psichologo, socialinio pedagogo pagalba.

4. *III modelis.* Jungtinė grupė, kurios veiklos trukmė – 6 val. per dieną:

4.1. jungtinės grupės formavimo vieta – bendrojo ugdymo mokykla, ikimokyklinio ugdymo mokykla, ikimokyklinio ugdymo skyrius, pradinio ugdymo skyrius, pagrindinio ugdymo skyrius, daugiafunkcis centras;

4.2. šis ugdymo organizavimo modelis taikomas, kai priešmokyklinio ugdymo grupė jungiama su ikimokyklinio ugdymo grupe. Jungtinėje grupėje vykdomos priešmokyklinio ir ikimokyklinio ugdymo programos, ugdomi priešmokyklinio amžiaus vaikai (6 m.) su ikimokyklinio amžiaus vaikais (3, 4, 5 m.);

4.3. vaikų skaičius grupėje:

4.3.1. minimalus – 10;

4.3.2. maksimalus– 20;

4.4. priešmokyklinio ugdymo trukmė – vieneri metai, programos įgyvendinimo minimali trukmė – 640 valandų;

4.5. vaikų atostogos organizuojamos pagal bendrojo ugdymo mokykloms nustatytą mokinių atostogų laiką;

4.6. jungtinėje grupėje dirba 2 darbuotojai. Jungtinė grupė, kurioje vaikų, ugdomų pagal priešmokyklinio ugdymo programą, yra pusė arba daugiau, vadinama priešmokyklinio ugdymo grupe ir joje dirba priešmokyklinio ugdymo mokytojas ir priešmokyklinio ugdymo mokytojo padėjėjas (auklėtojo padėjėjas). Jungtinė grupė, kurioje vaikų, ugdomų pagal ikimokyklinio ugdymo programą, yra daugiau nei pusė, vadinama ikimokyklinio ugdymo grupe, joje dirba ikimokyklinio ugdymo mokytojas ir ikimokyklinio ugdymo mokytojo padėjėjas (auklėtojo padėjėjas). Pasirinkus šį modelį, grupės pedagogas diferencijuoja ugdymo procesą ir pritaiko skirtingo amžiaus vaikams, vykdydamas priešmokyklinio ir ikimokyklinio ugdymo programas;

4.7. sudaromos tinkamos sąlygos vaikų poilsiui ir maitinimui;

4.8. ugdomoji kalba – lietuvių;

4.9. pagal poreikį vaikams teikiama logopedo, specialiojo pedagogo, psichologo, socialinio pedagogo pagalba.

5. *IV modelis*. Jungtinė grupė, kurios veiklos trukmė – 8 val. per dieną:

5.1. jungtinės grupės formavimo vieta – bendrojo ugdymo mokykla, ikimokyklinio ugdymo mokykla, ikimokyklinio ugdymo skyrius, pradinio ugdymo skyrius, pagrindinio ugdymo skyrius, daugiafunkcis centras;

5.2. šis ugdymo organizavimo modelis taikomas, kai priešmokyklinio ugdymo grupė jungiama su ikimokyklinio ugdymo grupe. Jungtinėje grupėje vykdomos priešmokyklinio ir ikimokyklinio ugdymo programos, ugdomi priešmokyklinio amžiaus vaikai (6 m.) su ikimokyklinio amžiaus vaikais (3, 4, 5 m.);

5.3. vaikų skaičius grupėje:

5.3.1. minimalus – 10;

5.3.2. maksimalus– 20;

5.4. priešmokyklinio ugdymo trukmė – vieneri metai, programos įgyvendinimo minimali trukmė – 640 valandų;

5.5. vaikų atostogos organizuojamos pagal bendrojo ugdymo mokykloms nustatytą mokinių atostogų laiką. Jų metu, kai nevykdoma priešmokyklinė ugdomoji veikla, organizuojamas vaikų laisvalaikis ir priežiūra. Vaikas tėvų (globėjų) prašymu grupės atostogų dienomis gali nelankyti.

5.6. jungtinėje grupėje dirba 2 darbuotojai. Jungtinė grupė, kurioje vaikų, ugdomų pagal priešmokyklinio ugdymo programą, yra pusė arba daugiau, vadinama priešmokyklinio ugdymo grupe ir joje dirba priešmokyklinio ugdymo mokytojas ir priešmokyklinio ugdymo mokytojo padėjėjas (auklėtojo padėjėjas). Jungtinė grupė, kurioje vaikų, ugdomų pagal ikimokyklinio ugdymo programą, yra daugiau nei pusė, vadinama ikimokyklinio ugdymo grupe, joje dirba ikimokyklinio ugdymo mokytojas ir ikimokyklinio ugdymo mokytojo padėjėjas (auklėtojo padėjėjas). Pasirinkus šį modelį, grupės pedagogas diferencijuoja ugdymo procesą ir pritaiko skirtingo amžiaus vaikams, vykdydamas priešmokyklinio ir ikimokyklinio ugdymo programas;

5.7. sudaromos tinkamos sąlygos vaikų poilsiui ir maitinimui;

5.8. ugdomoji kalba – lietuvių;

5.9. pagal poreikį vaikams teikiama logopedo, specialiojo pedagogo, psichologo, socialinio pedagogo pagalba.

6. *V modelis.* Jungtinė grupė, kurios veiklos trukmė – 10 val. 30 min. per dieną:

6.1. galima grupės formavimo vieta – bendrojo ugdymo mokykla, ikimokyklinio ugdymo mokykla, ikimokyklinio ugdymo skyrius, pradinio ugdymo skyrius, pagrindinio ugdymo skyrius, daugiafunkcis centras;

6.2. šis ugdymo organizavimo modelis taikomas, kai priešmokyklinio ugdymo grupė jungiama su ikimokyklinio ugdymo grupe. Jungtinėje grupėje vykdomos priešmokyklinio ir ikimokyklinio ugdymo programos, ugdomi priešmokyklinio amžiaus vaikai (6 m.) su ikimokyklinio amžiaus vaikais (3, 4, 5 m.);

6.3. Vaikų skaičius grupėje:

6.3.1. minimalus – 10;

6.3.2. maksimalus vaikų skaičius grupėje – 20;

6.4. priešmokyklinio ugdymo trukmė – vieneri metai, programos įgyvendinimo minimali trukmė – 640 valandų;

6.5. vaikų atostogos organizuojamos pagal bendrojo ugdymo mokykloms nustatytą mokinių atostogų laiką. Jų metu, kai nevykdoma priešmokyklinė ugdomoji veikla, organizuojamas vaikų laisvalaikis ir priežiūra. Vaikas tėvų (globėjų) prašymu grupės atostogų dienomis gali nelankyti;

6.6. jungtinėje grupėje dirba 2 darbuotojai. Jungtinė grupė, kurioje vaikų, ugdomų pagal priešmokyklinio ugdymo programą, yra pusė arba daugiau, vadinama priešmokyklinio ugdymo grupe ir joje dirba priešmokyklinio ugdymo mokytojas ir priešmokyklinio ugdymo mokytojo padėjėjas (auklėtojo padėjėjas). Jungtinė grupė, kurioje vaikų, ugdomų pagal ikimokyklinio ugdymo programą, yra daugiau nei pusė, vadinama ikimokyklinio ugdymo grupe, joje dirba ikimokyklinio ugdymo mokytojas ir ikimokyklinio ugdymo mokytojo padėjėjas (auklėtojo padėjėjas). Pasirinkus šį modelį, grupės pedagogas diferencijuoja ugdymo procesą ir pritaiko skirtingo amžiaus vaikams, vykdydamas priešmokyklinio ir ikimokyklinio ugdymo programas;

6.7. sudaromos tinkamos sąlygos vaikų poilsiui ir maitinimui;

6.8. ugdomoji kalba – lietuvių;

6.9. pagal poreikį vaikams teikiama logopedo, specialiojo pedagogo, psichologo, socialinio pedagogo pagalba.

7. *VI modelis.* Priešmokyklinio ugdymo grupė, kurios veiklos trukmė – 10 val. 30 min. per dieną;

7.1. galima grupės formavimo vieta – bendrojo ugdymo mokykla, ikimokyklinio ugdymo mokykla, ikimokyklinio ugdymo skyrius, pradinio ugdymo skyrius, pagrindinio ugdymo skyrius, daugiafunkcis centras;

7.2. Vaikų skaičius grupėje:

7.2.1. minimalus – 10;

7.2.2. maksimalus – 20;

7.3. Priešmokyklinio ugdymo trukmė – vieneri metai, programos įgyvendinimo minimali trukmė – 640 valandų;

7.4. vaikų atostogos organizuojamos pagal bendrojo ugdymo mokykloms nustatytą mokinių atostogų laiką. Atostogų metu, kai nevykdoma priešmokyklinė ugdomoji veikla, organizuojamas vaikų laisvalaikis ir priežiūra. Vaikas tėvų (globėjų) prašymu grupės atostogų dienomis gali nelankyti;

7.5. grupėje dirba 2 darbuotojai: priešmokyklinio ugdymo mokytojas ir priešmokyklinio ugdymo mokytojo padėjėjas (auklėtojo padėjėjas). Ugdymo procesas yra vientisas, neskaidomas į atskiras sritis (atskirus dalykus) ir vyksta integruotai visą modelyje nustatytą laiką;

7.6. sudaromos tinkamos sąlygos vaikų maitinimui ir poilsiui;

7.7. ugdomoji kalba – lietuvių;

7.8. pagal poreikį vaikams teikiama logopedo, specialiojo pedagogo, psichologo, socialinio pedagogo pagalba.

8*. VII modelis.* Jungtinė grupė, kurios veiklos trukmė – 10 val. 30 min. per dieną:

8.1. galima grupės formavimo vieta – bendrojo ugdymo mokykla, ikimokyklinio ugdymo mokykla, ikimokyklinio ugdymo skyrius, pradinio ugdymo skyrius, pagrindinio ugdymo skyrius, daugiafunkcis centras;

8.2. šis ugdymo organizavimo modelis taikomas, kai priešmokyklinio  ugdymo grupė jungiama su ikimokyklinio ugdymo grupe. Jungtinėje grupėje vykdomos priešmokyklinio ir ikimokyklinio ugdymo programos, ugdomi  priešmokyklinio amžiaus vaikai (6 m.) su ikimokyklinio amžiaus vaikais (2, 3, 4, 5 m.);

8.3. maksimalus vaikų skaičius grupėje – 16;

8.4. priešmokyklinio ugdymo trukmė – vieneri metai, programos įgyvendinimo  minimali trukmė – 640 valandų;

8.5. vaikų atostogos organizuojamos pagal bendrojo ugdymo mokykloms nustatytą mokinių atostogų laiką. Jų metu, kai nevykdoma priešmokyklinė ugdomoji veikla, organizuojamas vaikų laisvalaikis ir priežiūra. Vaikas tėvų (globėjų) prašymu atostogų dienomis grupės gali nelankyti;

8.6. jungtinėje grupėje dirba 2 darbuotojai. Jungtinė grupė, kurioje vaikų, ugdomų pagal priešmokyklinio ugdymo programą, yra pusė arba daugiau, vadinama priešmokyklinio ugdymo grupe ir joje dirba priešmokyklinio ugdymo mokytojas ir priešmokyklinio ugdymo mokytojo padėjėjas (auklėtojo padėjėjas). Jungtinė grupė, kurioje vaikų, ugdomų pagal ikimokyklinio ugdymo programą, yra daugiau nei pusė, vadinama ikimokyklinio ugdymo grupe, joje dirba ikimokyklinio ugdymo mokytojas ir ikimokyklinio ugdymo mokytojo padėjėjas (auklėtojo padėjėjas). Pasirinkus šį modelį, grupės pedagogas diferencijuoja ugdymo procesą ir pritaiko skirtingo amžiaus vaikams, vykdydamas priešmokyklinio ir ikimokyklinio ugdymo programas;

8.7. sudaromos tinkamos sąlygos vaikų poilsiui ir maitinimui;

8.8. ugdomoji kalba – lietuvių;

8.9. pagal poreikį vaikams teikiama logopedo, specialiojo pedagogo, psichologo, socialinio pedagogo pagalba.

\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL LAZDIJŲ RAJONO SAVIVALDYBĖS ŠVIETIMO ĮSTAIGOSE TAIKOMŲ PRIEŠMOKYKLINIO UGDYMO ORGANIZAVIMO MODELIŲ“**

**AIŠKINAMASIS RAŠTAS**

2020-08-14

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 8 straipsniu, 58 straipsnio 1 dalies 1 ir 3 punktais, Priešmokyklinio ugdymo tvarkos aprašo, patvirtinto Lietuvos Respublikos švietimo, mokslo ir sporto ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“, 7.1 papunkčiu.

Šio projekto tikslas – patvirtinti Lazdijų rajono savivaldybės švietimo įstaigose taikomus priešmokyklinio ugdymo organizavimo modelius bei pripažinti netekusiu galios Lazdijų rajono savivaldybės tarybos 2015 m. vasario 23 d. sprendimą Nr. 5TS-1442 „Dėl Lazdijų rajono savivaldybės švietimo įstaigose taikomų priešmokyklinio ugdymo organizavimo modelių patvirtinimo“ su visais pakeitimais ir papildymais.

Projektu teikiami tvirtinti septyni priešmokyklinio ugdymo organizavimo modeliai. Modeliai apibūdina grupės veiklos ypatumus – ugdymo vietą, trukmę, teikiamas paslaugas vaikui, ugdomąją kalbą, dirbančius mokytojus ir kitus specialistus. Priešmokyklinį ugdymą organizuoja ikimokyklinio ir bendrojo ugdymo mokyklos, pradinio ir pagrindinio ugdymo skyriai, universalus daugiafunkcis centras. Programą įgyvendina priešmokyklinio arba ikimokyklinio ugdymo mokytojas. Priešmokyklinis ugdymas pradedamas teikti vaikui, kai tais kalendoriniais metais jam sueina 6 metai. Priešmokyklinis ugdymas gali būti teikiamas anksčiau tėvų (globėjų) sprendimu, bet ne anksčiau, negu vaikui sueina 5 metai. Esant mažam priešmokyklinio amžiaus vaikų skaičiui, priešmokyklinio ugdymo grupė jungiama su ikimokyklinio ugdymo grupe ir vykdomos ikimokyklinio ir priešmokyklinio ugdymo programos. Jeigu jungtinėje grupėje yra pusė arba daugiau nei pusė vaikų, ugdomų pagal priešmokyklinio ugdymo programą, dirba priešmokyklinio ugdymo mokytojas ir priešmokyklinio ugdymo mokytojo padėjėjas, jeigu daugiau nei pusė vaikų ugdoma pagal ikimokyklinio ugdymo programą, dirba ikimokyklinio ugdymo mokytojas ir ikimokyklinio ugdymo mokytojo padėjėjas. Grupių darbo laikas, atsižvelgiant į pasirinktą modelį, yra 4, 6, 8 arba 10,5 val. Jeigu grupės darbo laikas yra ilgesnis kaip 4 val. per dieną, būtina organizuoti vaikų maitinimą ir poilsį. Visuose septyniuose modeliuose numatoma pagal poreikį vaikams teikti logopedo, socialinio pedagogo, mokytojo padėjėjo pagalbą.

Priėmus šį sprendimo projektą reikės patikslinti didžiausią leistiną pareigybių skaičių tose įstaigose, kuriose taikomi I ir II priešmokyklinio ugdymo organizavimo modeliai, nes ir priešmokyklinio ugdymo grupėms, kurių veikla 4 val. per dieną, vykdant Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimų“ 7 punktą, nustatoma, kad grupėje dirba 2 darbuotojai, vienas iš jų pedagogas. Šiuo metu tokiose grupėse dirba 1 pedagogas.

Priėmus sprendimą, neigiamų pasekmių nenumatoma.

Parengtas sprendimo projektas neprieštarauja galiojantiems teisės aktams.

Dėl sprendimo projekto pastabų ir pasiūlymų negauta.

Spendimo projektą parengė Švietimo, kultūros ir sporto skyriaus vyr. specialistė Asta Zablackienė.

Vyr. specialistė Asta Zablackienė